Odense Adresse-Contoirs Efterretninger, 1829-11-16
Freds=Efterretninger. Endnu er Paschaen af Scutaris mulige Hensigt - som en Skrivelse fra Tyrkiets Hovedstad giver den moderniseerte Benævnelse: "demagogiske Umtriebe!" - ikke ganske i det Klare, og Porten skjælver ved Tanken om, at hans ubesindige Bravour, der kommer post festum, skulde drage dens sidste overblevne Troppekorps's Tilintetgjørelse efter sig. Trods Sultanens gjentagne befaling, opholder han sig endnu bestandig i Philippopel og Omegnen, hvor hans Armee, som anslaaes for at være 30 til 40,000 Md. stærk faaer daglig Forstærkning fra Bosnien. Jmidlertid torde den gode Mustapha Pascha snart angre sin Stivhed, da Grev Diebitsch ved sin Adjutant, Grev Narischkin, har ladet Sultanen vide, at naar Denne ikke formaaer at hold sin Vasal i Ave, vil han selv paatage sig Uleiligheden. Hvorledes overalt Sultan Mahmud, uden Krigsmagt og uden at være elsket af Undersaatterne, vil kunne holde sig paa Tronen, er en vanskelig Opgave at løse. Divanet er daglig samlet, for at pønse paa Raad i Nøden, og det første Afdrag skal kun være tilveiebragt, ved blandt andet at angribe Troppernes Sold for de næste 3 Maaneder, hvilket igjen er en farlig Sag. Vel synes Rigets Store og Sultanens nærmeste Omgivelse at bære deres Skjebne med Fatning, men ikke saa den simple Tyrk. Næst Gud og Muhamed er Penge hans hele Tanke, og Fremtiden frembyder et sørgeligt Perspektiv for den tyrkiske Stat, hvi ikke Vennerne i London vise deres Deeltagelse i Gjerningen. Virkeligt hedder det, at her i al Stilhed virkes for et Laan, og den Omstændighed, at Tyrkerne ingen Renter maae betale, kan let hæves ved at slaae disse til Kapitalen. J de mindste har Sultanen en saa varm Talsmand i den Londonner Koureer, at den skjænder paa sin franske Kollegefordi denne ogsaa har begyndt at faae Appetit til Sultanens Dukater, og mener, at Frankerig for de opkapprede franske Eiendomme i Napoleons Tid og det Tab, dets Handlende led ved Beslaget paa de græske Eiendomme i Begyndelsen af den græske Opstand, nok kunde tilkomme en 24 Millioner Fr., men glemmer saa igjen, hvad Kontrafordring Sultanen maatte have for Jndfaldet i Egypten, Syrien &c. Saaledes at sparke den gamle Ven og døende Løve, forekommer Londonneren for haardt. Mindre medlidende er Times, naar den spotter over den græske Nationalkongres og kalder den en Samling af Capodistrias Kreaturer, som det og synes lidt uforsigtigt, naar den i sit forstemte Lune over Tingenes Gang i Østen, siger om GrevMatuscewitz, at han under sit Ophold i London har studeret Manerer og Politik. Den samme Utilfredshed med Freden yttres af de i Florenz sig opholdende Britter, som mene, at den indeholder Gjæringsstof til nye blodige Tildragelser og vil drage en Opløsning af det Wellingtonske Ministerium efter sig. Disse mørke Anelser uagtet, have de russiske Tropper allerede rømt Enos; Skibsfarten imellem Odessa og Konstantinopel er i fuld Gang og i de sidste 6 Dage til den 16 Octbr. var til Konstantinopel ankommen 200 af alle Rationers Skibe, deriblandt 18 russiske, fra Middelhavet. Halil=Pascha ventede blot paa sine Passer, for øieblikkelig at tiltræde sin Ambassade til Petersburg. Nogle af Sultanens Oberster og Adjutantere, som have været i Adrianopel, kunne ikke noksom rose den venskabelige Modtagelse i det russiske Hovedqvarteer. Et betydeligt russisk Troppekorps skal forblive Vinteren over i Wallachiet. General Diebitsch har i to Dagbefalinger underrettet sine Tropper om de nye Keiserlige Naadesbeviisninger, ved at forunde ham Titel af Sabalkansky og Georgsordenen, med gjentagen Tak for deres udviste Heltemod og Tjenesteiver. Med levende Glæde læses i Smyrna=Koureren, at de russiske Officerer, som nu have forladt det tyrkiske Fangenskab, ikke nok kunne berømme den danske Gesandt, Baron v. Hübsch, for al den Opmærksomhed, han viste dem, især paa en Tid da det Jngen var tilladt at kommunicere med dem. hele 3 Maaneder ophørte han ikke med at lade dem tilflyde Understøttelse af Føde og Klæder og besørge det Fornødne ved deres Jndskibning.